ΓΡΑΠΤΗ ΕΡΩΤΗΣΗ E-2661/02

υποβολή: Patricia McKenna (Verts/ALE) προς την Επιτροπή

(23 Σεπτεμβρίου 2002)

Θέμα: Έργα ανάπλασης στις παραλίες Almadrava και Les Devesses, Denia, Alicante

Οι αλιείς της Denia (Αυτόνομης Κοινότητας της Βαλέντσια) κατήγγειλαν σχέδιο δημοσίων έργων του ισπανικούπουργείου Περιβάλλοντος (28/1126/96) για το οποίο έχει ήδηπογραφεί σύμβαση ανάθεσης. Φαίνεται ότι το συγκεκριμένο έργο, που αποκαλείται Proyecto de Recuperacin del Entorno Natural de la Playas de la Almadrava y Les Devesses de Denia, Alicante, λαμβάνει χρηματοδότηση από την ΕΕ. Σύμφωνα με τους αλιείς της Denia, το εν λόγω σχέδιο παραβιάζει τις οδηγίες 79/409/ΕΟΚ(1) (πτηνά), 93/43/ΕΟΚ(2) (βιότοποι), 97/11/ΕΚ(3) (μελέτες περιβαλλοντικών επιπτώσεων) και 90/313/ΕΟΚ(4) (ελεύθερη πληροφόρηση για θέματα περιβάλλοντος), δεδομένου ότι θέτει σε σοβαρό κίνδυνο προστατευμένους βιότοπους της θαλάσσιας χλωρίδας και πανίδας και των πτηνών, παραβλέπει την ανάγκη μελετών περιβαλλοντικών επιπτώσεων και δεν δίνει στους πολίτες ελεύθερη πρόσβαση στην πληροφόρηση για θέματα περιβάλλοντος.

Ηπόθεση καταγγέλθηκε σε αναφορά πουπεβλήθη στο Ευρωπαϊκό Κοινοβούλιο τον Ιούλιο του 2000 (αναφορά 472/2000 του Juan Jos Camarena Llopis εξ ονόματος της Ένωσης Αλιέων της Denia (Cofrada de Pescadores de Denia)). Η αναφορά εξετάστηκε στις 10 Νοεμβρίου 2000 από την Επιτροπή Αναφορών

του Κοινοβουλίου και διαβιβάστηκε στην Επιτροπή στις 30 Νοεμβρίου 2000. Στις 21 Ιανουαρίου 2002, ο πρόεδρος της Επιτροπής Αναφορών του Κοινοβουλίου απηύθυνε νέα απάντηση στους αναφέροντες, επισημαίνοντας εκ νέου ότι η αναφορά είχε διαβιβαστεί στην Ευρωπαϊκή Επιτροπή. Έκτοτε, δεν έχουν ληφθεί άλλες συμπληρωματικές πληροφορίες.

Μπορεί να επισημάνει η Επιτροπή σε ποιο στάδιο βρίσκονται σήμερα οι έρευνές της·

Γιατί η Επιτροπή δεν έχει απαντήσει στην εν λόγω αναφορά·

Μπορεί να επιβεβαιώσει η Επιτροπή ότι το έργο χρηματοδοτείται από την ΕΕ· Εάν ναι, με ποια μέσα·

Εκτιμά η Επιτροπή ότι παραβιάζονται οι οδηγίες της ΕΕ·

(1) ΕΕ L 103 της 25.4.1979, σελ. 1.

(2) ΕΕ L 206 της 22.7.1992, σελ. 7.

(3) ΕΕ L 73 της 14.3.1997, σελ. 5.

(4) ΕΕ L 158 της 23.6.1990, σελ. 56.

Απάντηση της κας Wallstrm εξ ονόματος της Επιτροπής

(11 Νοεμβρίου 2002)

Πρέπει κατ'αρχάς να σημειωθεί ότι η Επιτροπή εξέδωσε μία πρώτη ανακοίνωση σχετικά με την καταγγελία 472/2000, στις 7 Μαρτίου 2001, και ότι έχει καταρτισθεί συμπληρωματική ανακοίνωση, κατόπιν των νέων στοιχείων που κατάθεσε ο καταγγέλλων.

Σύμφωνα με τις διαθέσιμες πληροφορίες, το έργο της αναγέννησης των παραλιών, που αποτελεί το αντικείμενο της παρούσας γραπτής ερώτησης, ενδέχεται να έχει σημαντικές επιπτώσεις σε τόπους πουποδείχθηκαν από τις ισπανικές αρχές για ενσωμάτωση στο δίκτυο Natura 2000, είτε λόγω των εργασιών αμμοληψίας, είτε λόγω της ίδιας της αναγέννησης των παραλιών. Εξάλλου, οι εν λόγω τόποι φιλοξενούν ενδιαίτημα κοινοτικού ενδιαφέροντος που θεωρείται ως ενδιαίτημα προτεραιότητας βάσει του παραρτήματος Ι της οδηγίας 92/43/ΕΟΚ του Συμβουλίου της 21ης Μαΐου 1992 περί διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας (φύκη Ποσειδωνίας — Posidonion oceanicae).

Η Επιτροπή απευθύνθηκε στις ισπανικές αρχές προκειμένου να τηςποβάλουν τις παρατηρήσεις τους σχετικά με όσα καταγγέλλονται καθώς και σχετικά με την εφαρμογή των οδηγιών 92/43/ΕΟΚ και 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον, στην προκειμένη περίπτωση. Η Επιτροπή εξετάζει την απάντηση των ισπανικών αρχών και δεν θα παραλείψει να ενημερώσει το Αξιότιμο Μέλος του Κοινοβουλίου και την Επιτροπή Καταγγελιών για τις εξελίξεις στην εξέταση του φακέλου.

Εξάλλου, μέχρι στιγμής, η Επιτροπή δεν κατέστη αποδέκτης οιασδήποτε αίτησης για συγχρηματοδότηση του έργου αναγέννησης των παραλιών Almadrava και Les Devesses στην Denia, είτε από το Ταμείο Συνοχής, είτε από τα Διαρθρωτικά Ταμεία.